ভ্যাপসা গরমে ত্রাহি অবস্থা, বইবে লু! জানুন আবহাওয়ার আপডেট

কলকাতা: দক্ষিণবঙ্গে চলছে তীব্র গরমের দাবদাহ (Rain Forecast)। অস্বস্তিকর গরমে নাজেহাল অবস্থা শহরবাসীর (Kolkata Weather Update)। কলকাতা ও তার আশেপাশের জেলাগুলিতে ভ্যাপসা গরমে বিপর্যস্ত জনজীবন (West Bengal Weather Update)। এমন পরিস্থিতিতে স্বস্তির খবর দিল আলিপুর আবহাওয়া দফতর। কলকাতা-সহ দক্ষিণবঙ্গের একাধিক জেলায় পূর্বাভাস রয়েছে বজ্রবিদ্যুৎ-সহ বৃষ্টির। উত্তরবঙ্গেও রয়েছে বৃষ্টির আশঙ্কা। পাশাপাশি, কয়েকটি জেলায় তাপপ্রবাহের সতর্কতা জারি করা হয়েছে।

বজ্রবিদ্যুৎ-সহ বৃষ্টির সম্ভাবনা দক্ষিণবঙ্গে

হাওয়া অফিস পূর্বাভাস দিয়েছে, রবিবার পুরুলিয়া, দুই বর্ধমান, বীরভূম, নদিয়া ও মুর্শিদাবাদে বৃষ্টির সম্ভবনা রয়েছে। ১৩ মে সোমবার, ঝাড়গ্রাম, হুগলি, দুই ২৪ পরগনা, দুই মেদিনীপুর ও নদিয়ায় কোথাও কোথাও বজ্রবিদ্যুৎ-সহ বৃষ্টির সম্ভাবনা। ৪, ১৫ ও ১৬ মে কলকাতা-সহ দক্ষিণবঙ্গের প্রায় সব জেলাতেই ঝড়বৃষ্টি হতে পারে।

আরও পড়ুন: শহরের উষ্ণতম দিনেই তাপপ্রবাহের সতর্কতা জারি হাওয়া অফিসের

কেমন থাকবে উত্তরবঙ্গের আবহাওয়া?

শুধু দক্ষিণবঙ্গে নয়। উত্তরবঙ্গেও রয়েছে ভারী বৃষ্টির পূর্বাভাস। রবিবার থেকে চলতি সপ্তাহের ১৬ মে পর্যন্ত উত্তরবঙ্গের একাধিক জেলায় বৃষ্টি হতে পারে। সেই সঙ্গে দমকা হাওয়া বইতে পারে বলে সতর্ক করেছে আলিপুর আবহাওয়া দফতর।

আবহাওয়া দফতর আরও জানাচ্ছে, ৪ মে পর্যন্ত দক্ষিণবঙ্গের বিভিন্ন জেলায় অস্বস্তিকর গরম থাকবে। পশ্চিম মেদিনীপুর, ঝাড়গ্রাম, পুরুলিয়া, বাঁকুড়া ও পশ্চিম বর্ধমানে তাপপ্রবাহের সম্ভবনা। এই অঞ্চলের মানুষদের রীতিমতো সতর্ক করা হয়েছে।

আরও চড়বে পারদ

আলিপুর হাওয়া অফিস জানিয়েছে, আগামী দু’দিনে গাঙ্গেয় পশ্চিমবঙ্গের একাধিক জেলায় দিনের তাপমাত্রা ২-৩ ডিগ্রি সেলসিয়াস পর্যন্ত বাড়তে পারে। একই সঙ্গে উত্তরবঙ্গের জেলাগুলিতেও ২-৩ ডিগ্রি করে সর্বোচ্চ তাপমাত্রা বাড়ার সম্ভাবনা রয়েছে। তীব্র গরমে বৃষ্টির পূর্বাভাসে সাময়িক স্বস্তির ইঙ্গিত দিলেও, দক্ষিণ ও উত্তরবঙ্গের মানুষকে থাকতে হবে সতর্ক।