রাতভর বৃষ্টিতে জলমগ্ন কলকাতা, পুজোর আগেই কি দুর্যোগ কাটবে?

কলকাতা: বঙ্গোপসাগরে নিম্নচাপ (Bay of Bengal Depression) তৈরি হওয়ায় ফের ভিজতে চলেছে গোটা দক্ষিণবঙ্গ। মঙ্গলবার থেকেই মেঘলা আকাশ, বজ্রসহ বৃষ্টির পূর্বাভাস দিয়েছে আবহাওয়া দফতর। দক্ষিণ ২৪ পরগনায় ভারী থেকে অতি ভারী বৃষ্টির আশঙ্কা। কলকাতাতেও বজ্রসহ হালকা থেকে মাঝারি বৃষ্টির সম্ভাবনা রয়েছে (Kolkata Weather Update)। সঙ্গে ঘণ্টায় ৩০ থেকে ৪০ কিমি বেগে বইতে পারে ঝোড়ো হাওয়া।উত্তরবঙ্গে ধীরে ধীরে বৃষ্টি কমবে বলে পূর্বাভাস। তবে বজ্রসহ হালকা থেকে মাঝারি বৃষ্টি চলবে কিছু জায়গায় (Rain Forecast)।

অন্যদিকে, বৃহস্পতিবারের দিকে আরও একটি নিম্নচাপ তৈরি হওয়ার সম্ভাবনা রয়েছে। সেটি শক্তিশালী হয়ে গভীর নিম্নচাপে পরিণত হতে পারে। ফলে পুজোর আগে রাজ্যের আবহাওয়া অস্থির থাকার আশঙ্কা। উত্তরবঙ্গে ধীরে ধীরে বৃষ্টি কমবে বলে পূর্বাভাস। তবে বজ্রসহ হালকা থেকে মাঝারি বৃষ্টি চলবে কিছু জায়গায়। দার্জিলিং, জলপাইগুড়ি, আলিপুরদুয়ারে স্থানীয়ভাবে বজ্রবিদ্যুৎসহ বৃষ্টির সম্ভাবনা থাকলেও বড় কোনো দুর্যোগের আশঙ্কা।

আরও পড়ুন: পঞ্চমী-দশমী পুজোয় কোন কোন জেলায় বৃষ্টি, দেখুন

আবহাওয়া দফতরের তথ্য অনুযায়ী, বৃহস্পতিবার ফের একটি নতুন নিম্নচাপ তৈরি হওয়ার সম্ভাবনা রয়েছে বঙ্গোপসাগরে। সেটি শক্তিশালী হয়ে গভীর নিম্নচাপে পরিণত হতে পারে। এর জেরে আবারও দক্ষিণবঙ্গে ভারী বৃষ্টি নেমে আসতে পারে। ফলে দুর্গাপুজোর আগে রাজ্যের আবহাওয়া অস্থির থাকার আশঙ্কা বাড়ছে।

পুজোর সময় রাজ্যে আবহাওয়া কেমন থাকবে তা নিয়ে চিন্তিত সাধারণ মানুষ থেকে শুরু করে পুজো উদ্যোক্তারা। প্রবল বৃষ্টির আশঙ্কায় অনেক জায়গায় প্যান্ডেল তৈরির কাজ দ্রুত এগিয়ে নেওয়া হচ্ছে। কলকাতা ও শহরতলিতে ইতিমধ্যেই নিম্নচাপের খবরে উদ্বেগ ছড়িয়েছে।

সমুদ্রে যাওয়া সম্পূর্ণভাবে নিষিদ্ধ করা হয়েছে মৎস্যজীবীদের। আগামী পাঁচ দিন কোনোভাবেই সমুদ্রে না যেতে কড়া সতর্কতা জারি করেছে প্রশাসন। উত্তর-পূর্ব বঙ্গোপসাগরে ঘণ্টায় ৫৫ থেকে ৬০ কিমি বেগে ঝোড়ো হাওয়ার সম্ভাবনাও রয়েছে। উপকূলবর্তী এলাকায় বসবাসকারীদেরও সতর্ক থাকার নির্দেশ দেওয়া হয়েছে।